Hole

Hole er en kommune i Buskerud fylke på Østlandet. Den grenser til kommunene Ringerike i nord, Bærum i øst, Lier i sør, og Modum sør i Tyrifjorden (Norges femte største innsjø). Landskapet i kommunen domineres av Tyrifjorden og alle øyene, jordbruksområdene på Røysehalvøya og barskogen på Krokskogen.

Etymologi
Navnet stammer trolig fra gammelnorsk Hólar, av hóll, og betyr «høyde», som i en rund og isolert høyde. Dette var antagelig også det opprinnelig navnet på Hole prestegård (gnr. 224/1 i Hole), som ligger på en liten rund høyde ved Hole kirke innerst på Røysehalvøya. Hole som beskrivelse kan imidlertid være mye eldre enn både gården og kirken.

Første gang Hole nevnes (som Holom) i skriftlige kilder er i et diplom opprettet på nabogården Helgeland (gnr. 225/1 i Hole) datert 12. mai 1330, hvor den avdøde presten «sira Jon a Holom» nevnes, fordi han ikke skal ha utført vedlikehold på grinder og gjerder mellom gårdene de to siste årene av sin levetid. I diplomet gis det også vitnesbyrd fra fire vitner, om hva som var vanlig praksis av vedlikehold på grensen mellom Helgeland og Hole prestegården for 40 og 60 år siden.

Areal og befolkning
Hole kommune har i overkant av  innbyggere. De fleste bor enten i tilknytning til de to små tettstedene Sundvollen og kommunesentrumet Vik, eller i boligområder på Røyse, Sollihøgda, Steinsåsen og Kroksund. Kommunens totalarealHandlingsplan for biologisk mangfold i Hole kommune. 1996  utgjør 195 km², hvorav ca. 96,5 km² er skog (88 km² er produktiv), 67 km² ferskvann (for det meste Tyrifjorden) og 22,5 km² utgjør dyrka mark. Skogen som sådan fordeler seg på ca. 83 % gran, 15 % furu og 2 % løvskog.

Kommunens høyeste punkt er Mørkreiåsen 575,3 moh, på Krokskogen helt øst i kommunen. Dette er også grensepunkt mot Ringerike kommune.

Politikk
Se også utfyllende artikkel: Kommunestyrevalg i Hole.

 Kommunestyrevalget 2023 

Utdanning og skoler
 8 barnehager:Gårdstunet private familiebarnehage, Helgelandsmoen barnehage, Løken barnehage, Naturbarnehagen, Sollihøgda barnehage, Sundvollen barnehage, Vik formingsbarnehage, Tyrifjord barnehage
 4 barneskoler:Røyse skole, Sundvollen oppvekstsenter, Tyrifjord barne- og ungdomsskole, Vik skole 
 2 ungdomsskoler: Hole ungdomsskole, Tyrifjord barne- og ungdomsskole
 1 videregående skole: Tyrifjord videregående skole

Kommunevåpenet
Hole har fire kongekroner i sitt kommunevåpen, som symboliserer kommunens rikholdige og lange historie. Bak hver krone skjuler seg en kongeskikkelse med tilknytning til Norges tidlig middelalder, men av uviss historisk tilknytning til Hole som sådan. Disse er:

 Halvdan Svarte (ca. 820–ca. 860), småkonge på Østlandet (skal iflg. Snorre ha sittet på Stein)
 Sigurd Syr (–1018), småkonge på Ringerike (med mulig sete på Bønsnes eller Stein)
 Olav den hellige (995–1030), konge i Norge 1015–1030
 Harald Hardråde (1015–1066), konge i Norge 1046–1066

Historie
miniatyr|Hole kirke. Den eldste delen er fra middelalderen.
Hole var tidligere en mye større administrativ enhet enn i dag. Fra opprettelsen av herredet den 1. januar 1838 og fram til 1. juli 1916 lå nemlig også Tyristrand og Nakkerud under Hole herredskommune. Tyristrand ble imidlertid skilt ut som egen herredskommune dette året. Fra årsskiftet 1963/1964 ble Hole innlemmet i den nye storkommunen Ringerike, sammen med herredskommunene Tyristrand, Norderhov, Ådal og bykommunen Hønefoss. Fra 1977 forlot imidlertid Hole kommunesammenslutningen og ble egen kommune igjen, noe den har vært siden.

Hole var eget prestegjeld i middelalderen, men etter svartedauden i 1349 ble Hole kirke annekskirke under Norderhov kirke. I tiden like før 1600 ble imidlertid Hole prestegjeld gjenopprettet. På denne tiden var Hole delt i fjerdinger; Steinsfjerdingen, Årnesfjerdingen, Holefjerdingen og Bønsnesfjerdingen.

Fra 1868 til innpå 2000-tallet var Forsvaret sterkt representert i Hole, ved Helgelandsmoen leir på Helgelandsmoen. Den ble imidlertid vedtatt nedlagt 13. juni 2001, og leiren er siden solgt til lokale investorer. 

Noen dager etter den tyske invasjonen av Norge under andre verdenskrig oppstod det trefninger ved Sollihøgda mellom norske og tyske styrker. Kampene på Ringerike varte fra 11. til 16. april, våren 1940 hvor tyske tropper presset på mens de norske styrkene gradvis måtte trekke seg tilbake. Under den påfølgende tyske okkupasjonen av Norge ble NS-medlemmer innsatt i ledende verv i kommunen fra 1941 frem til frigjøringen i 1945 hvor den tidligere ordføreren ble gjeninnsatt.  

Den 22. juli 2011 fant de største enmannsutførte massedrapene i Norges historie sted i Hole kommune, på Utøya i Tyrifjorden.

Tusenårssted
Kommunens tusenårssted ble av Tusenårskomiteen den 30. august 1999 bestemt skulle være Vik torg.

Vik torg ble valgt som en del av et større prosjekt for utvikling av Vik sentrum. Tidsperspektivet var innen noen få år avhengig av utbygging og økonomi. Torget er ment som en grønn lunge med beplantning og benker som skal skape en hyggelig møteplass i Vik sentrum. «Torvet» er nå stort sett ferdig.

Kultur
 Fritidstilbud 
Hole kommune har et bredt tilbud til barn -og unge i kommunen. Idrettstilbudet gjennom alle lag og foreninger står sterkt i bygda med bla. IL Holeværingen og IL Hole Cykleklubb er de to idrettslagene i kommunen. IL Holeværingen har grupper innen fotball, håndball, langrenn, golf, aerobic, idrettsskole, og innebandy. IL Hole Cykleklubb har terrengsykkelgruppe og landeveisgruppe for barn og voksne. I tillegg er det en rekke lag og foreninger som du kan finne på Hole kommune sine hjemmesider. 

Kultur står også svært sterk i kommunen. Som nevnt over, har Hole en unik historie fra vikingtiden og fra eventyrfortellinger. Kommunen kan friste med kulturskole, 4 kunstsenter (Galleri Sundvolden, Klevjer Galleri og Cafe, Hole Artcenter og Kunst rett vest), kulturtilbud inn i skolen med "Den kulturelle skolesekken), Ringerike kultursenter, Granavollen pilegrimssenter, Ringerike museum, Hønefoss kino og Ringeriksbadet. 

Severdigheter 
Bønsnes kirke, Hole kirke, Helleristningene på Sundvollen, Helleristningene på Berget, Helleristningene på Nes i Hole, Helleristningene på Klokkehaugen, Tyrifjord Golf klubb, Ringeriksbadet, Krokskogen, Gravhaugene på Frøshaugåsen, Halvdanshaugen på Stein, Stein kirkeruin, Bjørke gård, Mo gård, Gammelklokkergården Hunstad, Storøen gård, Hole Artcenter, Pipersteinen, Tyrifjorden, Steinsfjorden.

Ringerikes Museum er dessuten distriktsmuseum for Hole og Ringerike. Der er blant annet minnet etter dikterpresten og eventyrsamleren Jørgen Moe samlet.

Overnatting og camping
Frøhaug gård, General Hotell, Kleivstua, Sundvolden Hotel, Odin camping, Onsakervika camping, Rørvik camping, Utvika camping.

Natur
Det høyeste punktet i kommunen er Mørkreiåsen 574 meter over havet, som også er grensepunkt mot Ringerike kommune i øst.

Verneområder
Verneområder i Hole kommune (alfabetisk):

 Averøya naturreservat, opprettet 28. juni 1985, 1 070 da
 Biliåsen landskapsvernområde, opprettet 12. februar 1982, 263 da
 Braksøya naturreservat, opprettet 15. januar 1988, 40 da
 Djupdalen landskapsvernområde, opprettet 14. juni 2002, 2 089 da
 Garntangen naturminne, opprettet 15. januar 1988, 37 da
 Hurumåsen/Burudåsen naturreservat, opprettet 9. juli 1993, 511 da
 Kjellerberget naturminne, opprettet 15. januar 1988, 1 da
 Krokkleiva naturreservat, opprettet 14. juni 2002, 272 da
 Lamyra naturreservat, opprettet 
 Lemostangen naturreservat, opprettet 15. januar 1988, 86 da
 Merratjern-Søndagsbrenna naturreservat, opprettet 13. desember 1991, 7 055 da
 Mørkgonga naturreservat, opprettet 7. desember 2001, 1 565 da
 Purkøya naturreservat, opprettet 15. januar 1988, 25 da
 Store Svartøya naturreservat, opprettet 15. januar 1988, 33 da
 Storøya naturreservat, opprettet 15. januar 1988, 35 da
 Ullerntangen naturreservat, opprettet 15. januar 1988, 24 da
 Viksåsen naturreservat, opprettet 12. februar 1982, 263 da
 Vinterguten naturreservat, opprettet 15. januar 1988, 30 da

Geologi
Hole ligger i en del av Oslofeltet som for ca. 280 millioner år siden sank ned i jordskorpen.
Dette førte til at mange avsetningsbergarter fra perioden 570-400 millioner år siden
ble preservert og forhindret fra å erodere bort. Rester av datidens dyre- og planteliv gjør seg
gjeldende i fossile avsetninger. Et viktig fossilt funn er den store sjøskorpionen Mixopterus kiaeri. Det finnes også flere eksempler på vulkansk aktivitet i kommunen som rombeporfyren i skråningene mot Krokskogen samt de synlige gangbergartene i Kjellerberget.

Se også
 Liste over ordførere i Hole

Referanser
Oluf Rygh: Norske Gaardnavne, bd. 5, Buskerud amt (1909), s. 1.

Eksterne lenker

  Hole kommunes hjemmeside

  Kommunefakta Hole (Viken)  - Statistisk sentralbyrå 
  Velkommen til Hole og Krokskogen
  Steinsletta kulturlandskap - Halvdanshaugen
  Bygdeboka hole